gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt es gl gl gl gl gl gl gl gl zh en sv fr de de gl gl gl gl gl gl gl gl gl es gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Cuba ridiculiza os intentos de Bush de recrutar militares da illa
Luns, segunda feira, 26 de setembro de 2022
Resposta ao discurso do presidente de EUA
O ministro de Asuntos Exteriores cubano, Felipe Pérez Roque advertiulle de que lle está a falar "a un exército libertador. Esquece que o exército de Cuba é o pobo uniformado".
Tags: Cuba EUA exército Felipe Pérez Roque George Bush
Felipe Pérez Roque, este mércores na Habana
O ministro de Asuntos Exteriores cubano, Felipe Pérez Roque acusou este mércores ao presidente de Estados Unidos, George Bush, de incitar ao levantamento interno en Cuba e de tratar de recrutar aos militares cubanos.
"Promételles perdoarlles a vida, se agora, a tempo, se arrepinten de servir ao pobo", afirmou Pérez Roque, quen afirmou que Bush "está delirando". Ademais, advertiulle de que lle está a falar "a un exército libertador. Esquece que o exército de Cuba é o pobo uniformado".
Os combatentes cubanos, agregou, fixeron posible a independencia de Namibia, a liberación de Nelson Mandela, a legalización do Congreso Nacional Africano e o xurdimento dunha Suráfrica sen Apartheid, política racista que apoiou EUA.
"É unha confirmación de que a política en vigor no réxime de Bush é o cambio de réxime de Cuba, mesmo pola forza", insistiu Pérez Roque.
O ministro considerou que as declaracións de Bush foron entendidas na illa caribeña como "unha invocación á violencia, un chamado ao uso da forza para derrocar a revolución e impor os seus designios en Cuba".
Pérez Roque advertiu de que chegado o caso, Estados Unidos enfrontaríase a "millóns de combatentes, que atoparán a un pobo fogueado e preparado".
O titular da diplomacia cubana cualificou o discurso de Bush como unha descrición "mentireira e ridícula" da situación actual de Cuba, e xustificou este feito en que "só a cegueira e o odio poden levar" a estas palabras.
"EUA non permitirá en Cuba un intercambio de poder entre os Castro"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto